CELEX: C2005/143/29
Language: lt
Date: 2005-06-11 00:00:00
Title: Byla C-133/05 Europos Bendrijų Komisijos 2005 m. kovo 21 d. pareikštas ieškinys Austrijos Respublikai

11.6.2005   
            
            
               LT
            
            
               Europos Sąjungos oficialusis leidinys
            
            
               C 143/20
            
         Europos Bendrijų Komisijos 2005 m. kovo 21 d. pareikštas ieškinys Austrijos Respublikai
   (Byla C-133/05)
   (2005/C 143/29)
   Proceso kalba: vokiečių
   2005 m. kovo 21 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos D. Martin, nurodžiusio adresą dokumentams įteikti Liuksemburge, ieškinys Austrijos Respublikai.
   Europos Bendrijų Komisija Teisingumo Teismo prašo:
   
               1)
            
            
               nustatyti, kad Austrijos Respublika, iki 2003 m. gruodžio 2 d. nepriimdama arba priimdama ne visus įstatymus ir kitus teisės aktus, būtinus įgyvendinti šios direktyvos nuostatas dėl neįgaliųjų diskriminacijos federacijos lygmeniu ir įgyvendinti visas direktyvos nuostatas žemėse, išskyrus Vienos ir Žemutinės Austrijos žemes, arba apie juos nepranešdama Komisijai, neįvykdė savo įsipareigojimų, kylančių iš 2000 m. lapkričio 27 d. Tarybos direktyvos 2000/78/EB, nustatančios vienodo požiūrio užimtumo ir profesinėje srityje bendruosius pagrindus (1), 18 straipsnio.
            
         
               2)
            
            
               priteisti iš Austrijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Austrijos Respublika apskritai nesiėmė priemonių, būtinų įgyvendinti direktyvos nuostatas dėl neįgaliųjų diskriminacijos federacijos lygmeniu ir žemėse, išskyrus Vienos ir Žemutinės Austrijos žemes, arba apie jas nepranešė Komisijai.
   
      (1)  OL L 303, p. 16